โสมชบาจ๊ะจ๋า 06/10/61
สมเด็จพระเทพรัตนราชสุดาฯ สยามบรมราชกุมารี เสด็จฯเปิดการประชุมวิชาการโภชนาการแห่งชาติ ที่ ไบเทค บางนา 9 ต.ค. เวลา 08.30 น. ,คุยกันมาตั้งแต่ พ.ศ. 2548 นพ.สถาพร บุญเกตุ คอลเลกเตอร์เหรียญระดับชาติ ก็ประสบความสำเร็จในการเปิด สมาคมเหรียญที่ระลึกไทย ให้นักสะสมและผู้สนใจ ไปศึกษากันได้แล้ว ที่ตึกแดง ตรงข้ามสวนจตุจักร โดยมี วิวัฒน์ อุดมกัลยารักษ์ เป็นที่ปรึกษา,จัดเป็นปีที่ 19 กฤษณา อัมพุช ชวนคนรุ่นใหม่อิ่มบุญ ในงาน เดอะมอลล์ ช็อปปิ้งเซ็นเตอร์ เจทั่วทิศ กุศลจิตทั่วไทย 8-17 ต.ค. ที่เดอะมอลล์ ท่าพระ, บางแค, บางกะปิ และโคราช โดยเปลี่ยนเมนูเจแบบเดิมๆเป็นเจฟิวชั่น และให้ทำบุญเมนูเจการกุศล ชุดละ 19 บาท มอบรายได้ไม่หักค่าใช้จ่าย ให้โรงเรียนเฉลิมพระเกียรติ 48 พรรษาฯสมเด็จพระเทพรัตน์ ลำพูน,เมื่อหมดยุค เขาดิน-ลิโด้-สนามม้านางเลิ้ง ก็ถึงเวลาที่ มิซซาย แบรนด์เครื่องประดับที่ศิลปินและช่างภาพชื่อดัง พันธ์สิริ สิริเวชชะพันธ์ ปั้นมา 10 กว่าปี ปิดตัวตาม คุณนายติ๋ม–พันธ์สิริ เลยเชิญแฟนคลับขาร็อก ที่บ่นเสียดายไปช็อปส่งท้าย จนถึง 14 ต.ค. ที่ Missile พระราม 6 โดยเช็กก่อนว่าของหมดหรือยังที่ 08-1682-2017 เพราะขายแบบ เทกระจาด,ยามนี้ ศิริวรรณ เหลืองวิลาวัณย์ ง่วนรับสาย จากศิษย์เก่าและปัจจุบันโรงเรียนสตรีวิทยา 2 ที่จะไปร่วมงาน วันพิกุลแก้ว คืนสู่เหย้า และไหว้ครู วันที่ 17 พ.ย. ,ถูกใจแฟนคลับ สโรชา ซบินเด้นท์ มีคอลเลกชันใหม่ Autumn/ Winter 2018 ของ ฟลอราลเล่บาย ไทรอัมพ์ ชุดชั้นในหรูพรีเมียม ซึ่งมีเอกลักษณ์ของลายผ้าที่วาดด้วยมือและการปัก จากเรื่องราวนักท่องเที่ยว สาวที่ผ่านพบความสวยหวานของดอกซับไลม์และมาริโกลด์ ในเทือกเขาแอลป์,อินเทรนด์ตามวัย ม.จ.ฑิฆัมพร ยุคล ทิ้งพรรคพวกจากสนามยิงปืน ไปเป็นติ่งหมอ เมื่อต้องไปให้หมอเฉือนติ่งต่างๆออก รวมทั้งทอนซิล ยามนี้ ท่านเม็ดบัว จึงต้องงดใช้เสียง เพราะเจ็บคอ,ปกติเวลากลับจากงาน เสื้อผ้าหน้าผมของ คุณาคม พลพานิช จะยังเนี้ยบ แต่วันก่อน คุณปลา–คุณาคม กลับบ้านพร้อมรอยลิปสติกเต็มหน้าอก แถมเสื้อผ้าหลุดลุ่ย แบบถ้าเจอด่าน ตำรวจอาจคิดว่าถูกใครทำมิดีมิร้ายมาซะเยิน--เพราะเป็นหนุ่ม แต่หวานซะ.,โสมชบา
จัดเป็นปีที่ 19 กฤษณา อัมพุช ชวนคนรุ่นใหม่อิ่มบุญ ในงาน เดอะมอลล์ ช็อปปิ้งเซ็นเตอร์ เจทั่วทิศ กุศลจิตทั่วไทย 8-17 ต.ค. ที่เดอะมอลล์ ท่าพระ, บางแค, บางกะปิ และโคราช
โสมชบาจ๊ะจ๋า,โสมชบา,กฤษณา อัมพุช,เทศกาลกินเจ,เดอะมอลล์